**Sara Takanashi** (s. 8. lokakuuta 1996) on japanilainen mäkihyppääjä. Hän on olympiamitalisti, sekajoukkuemäen maailmanmestari ja maailmancupin kokonaiskilpailun nelinkertainen voittaja. Maailmancupin osakilpailuvoittoja hänellä on 63, kaikista mäkihyppääjistä eniten.

Uran alkuvuodet
---------------

Takanashi on kilpaillut Continental Cupissa vuodesta 2009 lähtien. Hän on voittanut kolme osakilpailua ja sijoittunut kolmen parhaan joukkoon yhteensä kaksitoista kertaa. Takanashi osallistui MM-kisoihin ensimmäistä kertaa vuonna 2011, jolloin hän sijoittui normaalimäen kilpailussa kuudenneksi. Ensimmäisen maailmancupin osakilpailuvoittonssa Takanashi saavutti Zaōssa maaliskuussa 2012. Hän sijoittui kaudella 2011–2012 lisäksi toiseksi Hinterzartenissa tammikuussa 2012, kahdesti Ljubnossa helmikuussa 2012 sekä kahdesti Zaōssa ja kerran Oslossa maaliskuussa 2012. Maailmancupin kokonaiskilpailussa hän oli kolmas.

Neljä maailmancupin kokonaisvoittoa
-----------------------------------

Kaudella 2012–2013 Takanashi voitti Lillehammerissa marraskuussa 2012 käydyn avauskilpailun. Joulukuussa hän oli toinen ja kolmas Sotšin osakilpailuissa sekä voitti Ramsaun osakilpailun. Tammikuussa 2013 hän voitti Schonachin ensimmäisen osakilpailun. Hinterzartenissa hän oli ensimmäisessä kilpailussa toinen ja voitti toisen kilpailun. Helmikuussa hän voitti kaksi kilpailua sekä Zaōssa että Ljubnossa. Maaliskuussa hän sijoittui toiseksi Trondheimissa ja Oslossa. Hän voitti maailmancupin kokonaiskilpailun 250 pisteen erolla Sarah Hendricksoniin.

Sara takanashi vuonna 2012.
Takanashi voitti hopeaa Val di Fiemmen maailmanmestaruuskisoissa 2013 normaalimäen kilpailussa. Sekajoukkuemäestä hän voitti kultaa Japanin joukkueen kanssa.

Maailmancupkaudella 2013–2014 Takanashi voitti kauden kahdeksastatoista osakilpailusta viisitoista, sijoittui kaksi kertaa toiseksi sekä kerran kolmanneksi. Hän voitti ylivoimaisesti maailmancupin kokonaiskilpailun. Sotšin olympialaisissa hän sijoittui neljänneksi.

Kaudella 2014–2015 Takanashi oli Lillehammerissa, Oberstdorfissa sekä Hinzenbachissa kolmas, Râșnovissa toinen ja voitti Sapporossa molemmat osakilpailut, Râșnovin toisen kilpailun, Ljubnon molemmat kilpailut sekä Oslon päätösosakilpailun. Maailmancupin loppupisteissä hän oli toinen. Falunin MM-kilpailuissa hän oli normaalimäen neljäs ja oli sekajoukkuemäessä Japanin joukkueessa pronssilla.

Kaudella 2015–2016 Takanashi voitti Lillehammerin avauskilpailun. Nižni Tagilissa hän oli toinen ja voitti toisen kilpailun. Hän voitti myös Sapporossa, Zaōssa, Oberstdorfissa, Oslossa ja Hinzenbachissa käydyt yhdeksän osakilpailua. Ljubnon ensimmäisessä kilpailussa hän sijoittui toiseksi. Kauden loppupuolella hän voitti Lahden osakilpailun varmistaen samalla maailmancupin kokonaisvoiton. Myöhemmin hän voitti vielä Almatyssa kaksi kilpailua.

Kaudella 2016–2017 Takanashi voitti kahdesti Lillehammerissa, Nižni Tagilin toisen kilpailun, kahdesti Oberstdorfissa, Râșnovin toisen kilpailun, kahdesti Hinzenbachissa ja Pyeongchangin toisen kilpailun. Sapporossa, Zaōssa, Râșnovissa, Pyeongchangissa ja Oslossa hän oli kussakin kerran toinen sekä Nižni Tagilin ensimmäisen kilpailun kolmas. Maailmancupin kokonaisvoiton hän varmisti kauden kolmanneksi viimeisessä kilpailussa. Lahden MM-kilpailuissa hän saavutti pronssia normaalimäessä ja sekajoukkuemäessä.

Olympiamitali ja viimeisimmät saavutukset
-----------------------------------------

Kaudella 2017–2018 Takanashi voitti Oberstdorfin molemmat kilpailut, oli toinen Sapporon toisessa kilpailussa ja kolmas Lillehammerin suurmäen kilpailussa, Hinterzartenissa, Sapporon ensimmäisessä kilpailussa, Zaōn toisessa kilpailussa ja Ljubnon ensimmäisessä kilpailussa. Maailmancupin kokonaiskilpailussa hän oli kolmas. Pyeongchangin olympialaisissa hän saavutti normaalimäessä pronssia.

Maaliskuussa 2018 Takanashi voitti Oberstdorfissa uransa 54. maailmancup-kilpailun. Voiton ansiosta hänestä tuli kaikkein eniten maailmancupin osakilpailuvoittoja saavuttanut mäkihyppääjä.

Kaudella 2018–2019 Takanashi oli Lillehammerissa kolmas. Prémanonissa hän sijoittui toiseksi ja kolmanneksi. Zaōssa hän oli kerran toinen ja Râșnovissa kolmas. Hinzenbachissa hän sijoittui toiseksi. Ljubnossa hän sijoittui toiseksi ja saavutti kauden ensimmäisen voittonsa. Oberstdorfissa ja Tšaikovskissa hän oli kolmas. Maailmancupin kokonaiskilpailussa hän sijoittui neljänneksi. Seefeldin MM-kilpailuissa 2019 Takanashi sijoittui normaalimäessä kuudenneksi.

Kaudella 2019–2020 Takanashi voitti maaliskuussa Lillehammerissa, sijoittui toiseksi tammikuussa Zaōssa ja kolmanneksi joulukuussa Lillehammerissa. Maailmancupin kokonaiskilpailussa hän oli neljäs. Kaudella 2020–2021 hän voitti kahdesti Hinzenbachissa ja kerran Râșnovissa, sijoittui Titisee-Neustadtissa, Râșnovissa ja Tšaikovskissa toiseksi, Ramsaussa kolmanneksi sekä Nižni Tagilissa toiseksi ja kolmanneksi. Maailmancupin kokonaiskilpailussa hän oli toinen. Oberstdorfin MM-kilpailuissa 2021 Takanashi saavutti suurmäessä hopeaa ja normaalimäessä pronssia.

Kaudella 2021–2022 Takanashi voitti maailmancupin osakilpailun tammikuun alussa Ljubnossa. Pekingin olympialaisissa hän sijoittui normaalimäessä neljänneksi. Maaliskuussa hän voitti Lillehammerissa ja Oslossa. Maailmancupin kokonaiskilpailussa hän sijoittui viidenneksi.

Kaudella 2022–2023 hän sijoittui Willingenissä kahdesti kolmanneksi sekä maailmancupin kokonaiskilpailussa kymmenenneksi. Kaudella 2023–2024 hän oli Willingenissä toinen ja maailmancupin kokonaiskilpailussa kymmenes.

Maailmancupin osakilpailuvoitot
-------------------------------

|
|  |
| Nro | Päivä | Kilpailupaikka | Mäki |
| 1. | 3. maaliskuuta 2012 | Japani Yamagata | HS100 |
| 2. | 24. marraskuuta 2012 | Norja Lillehammer | HS100 |
| 3. | 14. joulukuuta 2012 | Itävalta Ramsau | HS98 |
| 4. | 5. tammikuuta 2013 | Saksa Schonach | HS106 |
| 5. | 13. tammikuuta 2013 | Saksa Hinterzarten | HS108 |
| 6. | 10. helmikuuta 2013 | Japani Yamagata | HS100 |
| 7. | 10. helmikuuta 2013 | Japani Yamagata | HS100 |
| 8. | 16. helmikuuta 2013 | Slovenia Ljubno | HS95 |
| 9. | 17. helmikuuta 2013 | Slovenia Ljubno | HS95 |
| 10. | 7. joulukuuta 2013 | Norja Lillehammer | HS100 |
| 11. | 21. joulukuuta 2013 | Saksa Hinterzarten | HS108 |
| 12. | 22. joulukuuta 2013 | Saksa Hinterzarten | HS108 |
| 13. | 3. tammikuuta 2014 | Venäjä Tšaikovski | HS106 |
| 14. | 11. tammikuuta 2014 | Japani Sapporo | HS100 |
| 15. | 12. tammikuuta 2014 | Japani Sapporo | HS100 |
| 16. | 18. tammikuuta 2014 | Japani Yamagata | HS100 |
| 17. | 19. tammikuuta 2014 | Japani Yamagata | HS100 |
| 18. | 1. helmikuuta 2014 | Itävalta Hinzenbach | HS94 |
| 19. | 2. helmikuuta 2014 | Itävalta Hinzenbach | HS94 |
| 20. | 1. maaliskuuta 2014 | Romania Râșnov | HS100 |
| 21. | 2. maaliskuuta 2014 | Romania Râșnov | HS100 |
| 22. | 8. maaliskuuta 2014 | Norja Oslo | HS134 |
| 23. | 15. maaliskuuta 2014 | Ruotsi Falun | HS100 |
| 24. | 22. maaliskuuta 2014 | Slovenia Planica | HS139 |
| 25. | 10. tammikuuta 2015 | Japani Sapporo | HS100 |
| 26. | 11. tammikuuta 2015 | Japani Sapporo | HS100 |
| 27. | 8. helmikuuta 2015 | Romania Râșnov | HS100 |
| 28. | 14. helmikuuta 2015 | Slovenia Ljubno | HS95 |
| 29. | 15. helmikuuta 2015 | Slovenia Ljubno | HS95 |
| 30. | 13. maaliskuuta 2015 | Norja Oslo | HS134 |
| 31. | 4. joulukuuta 2015 | Norja Lillehammer | HS100 |
| 32. | 13. joulukuuta 2015 | Venäjä Nižni Tagil | HS100 |
| 33. | 16. tammikuuta 2016 | Japani Sapporo | HS 100 |
| 34. | 17. tammikuuta 2016 | Japani Sapporo | HS 100 |
| 35. | 22. tammikuuta 2016 | Japani Yamagata | HS106 |
| 36. | 23. tammikuuta 2016 | Japani Yamagata | HS106 |
| 37. | 30. tammikuuta 2016 | Saksa Oberstdorf | HS106 |
| 38. | 31. tammikuuta 2016 | Saksa Oberstdorf | HS106 |
| 39. | 4. helmikuuta 2016 | Norja Oslo | HS134 |
| 40. | 6. helmikuuta 2016 | Itävalta Hinzenbach | HS94 |
| 41. | 7. helmikuuta 2016 | Itävalta Hinzenbach | HS94 |
| 42. | 19. helmikuuta 2016 | Suomi Lahti | HS100 |
| 43. | 27. helmikuuta 2016 | Kazakstan Almaty | HS106 |
| 44. | 28. helmikuuta 2016 | Kazakstan Almaty | HS106 |
| 45. | 2. joulukuuta 2016 | Norja Lillehammer | HS100 |
| 46. | 3. joulukuuta 2016 | Norja Lillehammer | HS100 |
| 47. | 11. joulukuuta 2016 | Venäjä Nižni Tagil | HS100 |
| 48. | 7. tammikuuta 2017 | Saksa Oberstdorf | HS137 |
| 49. | 8. tammikuuta 2017 | Saksa Oberstdorf | HS137 |
| 50. | 29. tammikuuta 2017 | Romania Râșnov | HS100 |
| 51. | 4. helmikuuta 2017 | Itävalta Hinzenbach | HS94 |
| 52. | 5. helmikuuta 2017 | Itävalta Hinzenbach | HS94 |
| 53. | 16. helmikuuta 2017 | Etelä-Korea Pyeongchang | HS109 |
| 54. | 24. maaliskuuta 2018 | Saksa Oberstdorf | HS106 |
| 55. | 25. maaliskuuta 2018 | Saksa Oberstdorf | HS106 |
| 56. | 10. helmikuuta 2019 | Slovenia Ljubno | HS94 |
| 57. | 9. maaliskuuta 2020 | Norja Lillehammer | HS140 |
| 58. | 6. helmikuuta 2021 | Itävalta Hinzenbach | HS90 |
| 59. | 7. helmikuuta 2021 | Itävalta Hinzenbach | HS90 |
| 60. | 21. helmikuuta 2021 | Romania Râșnov | HS100 |
| 61. | 1. tammikuuta 2022 | Slovenia Ljubno | HS94 |
| 62. | 2. maaliskuuta 2022 | Norja Lillehammer | HS140 |
| 63. | 6. maaliskuuta 2022 | Norja Oslo | HS134 |

Lähteet
-------

* Sara Takanashi Kansainvälinen hiihtoliitto (FIS).  (englanniksi)

### Viitteet

1. ↑  Statistics: Multiple positions – World Cup, Women FIS. Viitattu 15.2.2023. (englanniksi)
2. ↑  Statistics: Multiple positions – World Cup, Men FIS. Viitattu 15.2.2023. (englanniksi)
3. ↑  Cup Standings *fis-ski.com*. Viitattu 22.3.2013. (englanniksi)[vanhentunut linkki]
4. ↑  Takanashista kaikkien aikojen mäkivoittaja - Schlierenzauer jäi taakse

Aiheesta muualla
----------------

* Kuvia tai muita tiedostoja aiheesta **Sara Takanashi** Wikimedia Commonsissa